Title: Línies d'intervenció
Course: Transferible. Patrimoni cultural > Section: Fase 1

Valor del Servei comunitari

Activitats didàctiques de sensibilització

Realitzar una activitat de sensibilització sobre la necessitat d’implicar-se en accions de servei a la comunitat.

Recursos

Proposta didàctica 1. El jardiner fidel

Aquesta proposta didàctica promou la reflexió i el debat sobre el valor del servei a la comunitat a partir de la pel·lícula El Jardiner fidel, que mostra la tasca dels cooperants en la defensa dels drets humans.

Proposta didàctica 2. Alegria a Gambo

Aquesta proposta didàctica promou la reflexió i el debat sobre el valor de servei a la comunitat a partir d’una entrevista al pediatra Iñaki Alegría, cooperant en projectes solidaris a Etiòpia.

Detecció dels interessos de l’alumnat

a. Passar un qüestionari a l’alumnat per detectar:

-         Coneixement sobre patrimoni cultural.
-         Vinculació vers l’entorn del municipi
-         Interès en col·laborar en un projecte de servei (apadrinament)

b. Conversa dirigida pel professorat per tal de copsar els coneixements, idees, interessos i opinions prèvies de l’alumnat.

Recursos

Qüestionari  per a la detecció dels interessos de l’alumnat

Qüestionari  per a la detecció dels interessos de l’alumnat_Orientacions per al professorat

Coneixement del testimoni directe de persones externes al centre educatiu

Activitat didàctica 1

Presentar iniciatives d’apadrinament de patrimoni cultural.

Recursos

Apadrina un monument

En aquest blog dels Amics dels Castells i nucli antic de Tortosa s’explica la proposta d’aquesta entitat als centres educatius de la ciutat d’apadrinar simbòlicament un monument.

Mobile History map

A la pàgina web de la Xtec hi trobareu informació sobre el projecte, consistent en la creació de continguts sobre l’entorn a través d’una aplicació mòbil de geolocalització.

Apadrina un document, fes-lo teu, fes-lo de tots

Aquesta pàgina recull la iniciativa del CRAI UB  que ofereix la possibilitat de col·laborar en el procés de restauració i digitalització del fons de Reserva de la Universitat de Barcelona i respon a la voluntat de difondre el nostre patrimoni a la societat.

Activitat didàctica 2

Presentar a l’alumnat les entitats de la zona que fan actuacions en relació al patrimoni cultural.

Recursos

Les entitats col·laboradores facilitaran, si escau, la informació (responsables locals de la gestió del patrimoni, experts i estudiosos locals. Institucions i/o entitats col·laboradores Xarxa d’arxius i museus comarcals i locals)

Activitat didàctica 3

Presentar exemples d’altres joves que ja han realitzat una experiència d’apadrinament de patrimoni.

Recursos

L’Institut la Romànica adopta un monument

En aquesta pàgina web hi trobareu diverses activitats realitzades per l’Institut la Romànica en relació a l’apadrinament d’una església.

Alumnes de l'escola Ignasi Peraire de Mollerussa apadrinen el Monument a la Sardana

En aquesta notícia publicada a sardallieda.org s’hi explica un apadrinament a un monument i el compromís assolit per l’alumnat.

L'escola Gafarró de Santa Eulàlia de Puig-oriol apadrina un monument

En aquesta notícia publicada a Vilaweb s’hi explica un projecte d’apadrinament que, a més de sensibilitzar i implicar l’alumnat, pretén arribar a la gent del poble.

Recull de notícies d’actualitat amb càrrega social

Activitat didàctica 1

Cercar notícies sobre patrimoni.

Recursos

Actualitat de patrimoni cultural

En aquesta pàgina web de la Generalitat de Catalunya hi trobareu diverses notícies d’actualitat del patrimoni cultural català.

Treure suc al patrimoni català

En aquesta notícia publicada al diari Ara, s’hi explica el projecte de l’Agència Catalana del Patrimoni per donar a conèixer el patrimoni català.

Es busca monument ibèric del segle II aC

En aquesta notícia publicada al diari Ara s’hi explica la crida del Servei d’Arqueologia de Barcelona a la col·laboració ciutadana per trobar peces històriques desaparegudes.

Detingut un veí d'Alfarràs acusat d'espoliar monedes iberes, romanes i àrabs de jaciments arqueològics de Lleida

En aquesta notícia publicada a La Vanguardia, es posa de manifest l’espoli que sofreix sovint el patrimoni.

El claustre del Mas del Vent serà visitable a partir del gener i els ingressos aniran destinats a entitats socials

Aquesta notícia publicada a La Vanguardia, reflecteix actuacions entre particulars i ens públics per a facilitar l’accés de la societat al patrimoni privat.

Activitat didàctica 2

Presentar els resultats de la cerca a la resta de companys.